CELEX: 
Language: et
Date: 2017-08-17 00:00:00
Title: KOMISJONI RAKENDUSMÄÄRUS (EL) …/…, millega muudetakse rakendusmäärust (EL) 2016/1239 seoses teatavate eeskirjadega, mida kohaldatakse riisisektoris litsentsidega hõlmatud kogustega seotud ajavahemike ja teadete suhtes (EMPs kohaldatav tekst)

KOMISJONI RAKENDUSMÄÄRUS (EL) …/…,
            
            
               17.8.2017,
            
            
               millega muudetakse rakendusmäärust (EL) 2016/1239 seoses teatavate eeskirjadega, mida kohaldatakse riisisektoris litsentsidega hõlmatud kogustega seotud ajavahemike ja teadete suhtes
            
            
               (EMPs kohaldatav tekst)
            
            
               EUROOPA KOMISJON,
            
            
               võttes arvesse Euroopa Liidu toimimise lepingut,
            
            
               võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007,
                  1
                eriti selle artikli 223 lõike 3 punkte b ja c,
            
            
               ning arvestades järgmist:
            
            
               (1)Komisjoni rakendusmääruses (EL) 2016/1239
                  2
                on sätestatud määruse (EL) nr 1308/2013 rakenduseeskirjad seoses muu hulgas riisi hõlmava impordi- ja ekspordilitsentside süsteemiga. Kõnealuses määruses on sätestatud ka üksikasjalikud eeskirjad seoses teadetega, mida liikmesriigid peavad esitama komisjonile.
            
            
               (2)On vaja täpsustada teatavaid eeskirju ajavahemike kohta ning ka tariifikvootidega hõlmatud tootekoguseid käsitlevate teadete kohta.
            
            
               (3)Asjakohane on lisada liikmesriikide kohustus teatada komisjonile litsentsidega hõlmatud riisikogused, kuna see nõue oli sätestatud varasemates määrustes. 
            
            
               (4)Seepärast tuleks rakendusmäärust (EL) 2016/1239 vastavalt muuta. 
            
            
               (5)Selguse ja õiguskindluse huvides peaks käesolev määrus jõustuma samal päeval kui delegeeritud määrus, millega muudetakse komisjoni delegeeritud määrust (EL) 2016/1237
                  3
                seoses teadetega riisisektoris.
            
            
               (6)Käesoleva määrusega ettenähtud meetmed on kooskõlas põllumajandusturgude ühise korralduse komitee arvamusega,
            
            
               ON VASTU VÕTNUD KÄESOLEVA MÄÄRUSE:
            
            
               Artikkel 1
            
            
               Rakendusmäärust (EL) 2016/1239 muudetakse järgmiselt. 
            
            
               1) Artiklit 3 muudetakse järgmiselt: 
            
            
               a) lõige 3 asendatakse järgmisega:
            
         
         
            
               „3. Kui käesolevas määruses on kehtestatud menetluse ajavahemik ning selle algus- või lõppkuupäev satub laupäevale, pühapäevale või riigipühale, nagu on määratletud määruses (EMÜ, Euratom) nr 1182/71,
            
            
               (a)kohaldatakse alguskuupäevana järgmist tööpäeva algusega kl 00.00, võttes arvesse ametiasutuse ametlikku tööpäeva algusaega;
            
            
               (b)erandina kõnealuse määruse artikli 3 lõike 2 punktist b ja artiklist 4 kohaldatakse lõppkuupäevana järgmist tööpäeva, mis lõpeb kl 13.00 Brüsseli aja järgi.“;
            
            
               b) lisatakse lõige 4: 
            
            
               „4. Erandina lõikest 3, kui käesoleva määruse kohaldamisel on ette nähtud ajavahemik tariifikvoodi raames litsentsitaotlustega hõlmatud tootekogustest teatamiseks või tariifikvoodi raames kasutamata kogustest teatamiseks, siis lõpeb kõnealune ajavahemik viimase päeva viimase tunniga, olenemata sellest, kas asjaomane päev on laupäev, pühapäev või riigipüha.“ 
            
            
               2) Lisatakse järgmine artikkel 19 a:
            
            
               „Artikkel 19 a 
            
            
               Riisi käsitlevad teated
            
            
               Liikmesriigid esitavad komisjonile iga päev: 
            
            
               (a)muude kui imporditariifikvootide haldamiseks ettenähtud impordilitsentside puhul väljaantud litsentsidega hõlmatud üldkogused päritolu ja tootekoodi kaupa;
            
            
               (b)ekspordilitsentside puhul väljaantud litsentsidega hõlmatud üldkogused tootekoodi kaupa.“
            
            
               Artikkel 2
            
            
               Käesolev määrus jõustub järgmisel päeval pärast selle avaldamist Euroopa Liidu Teatajas. 
            
            
               Käesolev määrus on tervikuna siduv ja vahetult kohaldatav kõikides liikmesriikides.
            
            
               Brüssel, 17.8.2017
            
            
               
                     Komisjoni nimel
               
               
                     president
                     Jean-Claude JUNCKER
               
            
         
         
            
                  
                     (1)
                  ELT L 347, 20.12.2013, lk 671. 
               
               
                  
                     (2)
                  Komisjoni 18. mai 2016. aasta rakendusmäärus (EL) 2016/1239, milles sätestatakse Euroopa Parlamendi ja nõukogu määruse (EL) nr 1308/2013 rakenduseeskirjad seoses impordi- ja ekspordilitsentside süsteemiga (ELT L 206, 30.7.2016, lk 44).
               
               
                  
                     (3)
                  Komisjoni 18. mai 2016. aasta delegeeritud määrus (EL) 2016/1237, millega täiendatakse Euroopa Parlamendi ja nõukogu määrust (EL) nr 1308/2013 impordi- ja ekspordilitsentside süsteemi kohaldamise eeskirjade osas ja Euroopa Parlamendi ja nõukogu määrust (EL) nr 1306/2013 selliste litsentside puhul esitatud tagatiste vabastamist ja kaotamist käsitlevate eeskirjade osas, muudetakse komisjoni määrusi (EÜ) nr 2535/2001, (EÜ) nr 1342/2003, (EÜ) nr 2336/2003, (EÜ) nr 951/2006, (EÜ) nr 341/2007 ja (EÜ) nr 382/2008 ning tunnistatakse kehtetuks komisjoni määrused (EÜ) nr 2390/98, (EÜ) nr 1345/2005, (EÜ) nr 376/2008 ja (EÜ) nr 507/2008 (ELT L 206, 30.7.2016, lk 1).